CELEX: 62013TN0154
Language: el
Date: 2013-03-14 00:00:00
Title: Υπόθεση T-154/13: Προσφυγή της 14ης Μαρτίου 2013 — Jiangsu Jiasheng Photovoltaic Technology κατά Επιτροπής

27.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/27
            
         Προσφυγή της 14ης Μαρτίου 2013 — Jiangsu Jiasheng Photovoltaic Technology κατά Επιτροπής
   (Υπόθεση T-154/13)
   2013/C 123/48
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Jiangsu Jiasheng Photovoltaic Technology Co. (Yixing, Κίνα) (εκπρόσωπος: R. MacLean, Solicitor)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κηρύξει την προσφυγή παραδεκτή·
            
         
               —
            
            
               να ακυρώσει την απόφαση της Επιτροπής που περιλαμβάνεται στο από 3 Ιανουαρίου 2013 έγγραφό της αναφέρον ότι δεν θα εξεταστεί πλέον το αίτημα της προσφεύγουσας να λογίζεται ότι ασκεί τις δραστηριότητές της σε οικονομία αγοράς·
            
         
               —
            
            
               να καταδικάσει την καθής και τους ενδεχόμενους παρεμβαίνοντες στα δικαστικά έξοδα της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους.
   
               —
            
            
               Πρώτος λόγος: η προσβαλλόμενη απόφαση πρέπει να ακυρωθεί διότι η Επιτροπή υπέπεσε σε πρόδηλη πλάνη εκτιμήσεως θίγοντας και αγνοώντας τα δικαιώματα της προσφεύγουσας προς προστασία της δικαιολογημένης εμπιστοσύνης της και προσβάλλοντας την αρχή της αναλογικότητας, επειδή σταμάτησε παρανόμως χωρίς λόγο την εξέταση του αιτήματος της προσφεύγουσας να αναγνωριστεί ότι αυτή ασκεί τις δραστηριότητές της σε οικονομία αγοράς, στο πλαίσιο έρευνας αντιντάμπινγκ.
            
         
               —
            
            
               Δεύτερος λόγος: η προσβαλλόμενη απόφαση πρέπει να ακυρωθεί διότι η Επιτροπή υπέπεσε σε πρόδηλη πλάνη εκτιμήσεως παραβιάζοντας τις αρχές της ασφάλειας δικαίου και της μη αναδρομικής εφαρμογής του δικαίου της Ευρωπαϊκής Ένωσης, επειδή σταμάτησε παρανόμως χωρίς λόγο την εξέταση του αιτήματος της προσφεύγουσας να αναγνωριστεί ότι αυτή ασκεί τις δραστηριότητές της σε οικονομία αγοράς, στο πλαίσιο έρευνας αντιντάμπινγκ.